**ПРАВИЛНИК ЗА ОЦЕНКА НА ПРОЕКТНИ ПРЕДЛОЖЕНИЯ**

**по съвместна програма „Евростарс-3“**

\* Оценката за административно съответствие и допустимост включва: оценката по Раздел А и Раздел Б

|  |
| --- |
| **В случай, че не е представен документ, за който е дадена възможност в настоящия Правилник да бъде представен, изискан е допълнително и отново не е представен, или е представен, но не отговаря по форма и съдържание на изискванията, посочени в този Правилник, или е представен след указания срок, проектното предложение се отхвърля и не подлежи на последваща оценка.** |

|  | **Раздел А: Критерии за оценка на административно съответствие и допустимост** | **Последващи действия при неспазване на критериите за оценка по Раздел А и Раздел Б** |
| --- | --- | --- |
| **1.** | Подадена **е само една конкурсна документация** за текущата сесия. | В случай на подаване на повече от едно проектно предложение от кандидат, всички подадени проектни предложения от този кандидат **се отхвърлят** и не подлежат на разглеждане. |
| **2.** | **Конкурсната документация е подадена от представляващия (законен или упълномощен) представител на кандидата!**  Документите, като декларации и др., които следва да бъдат подписани за да са редовни от формална страна, се подписват от всяко от лицата, за които е указано в съответния документ, че трябва да го подпишат.  \*“*Представител на кандидата*“ означава законен представител или упълномощен представител.  „*Законен представител*“ означава вписаният представител в Търговския регистър, Регистър Булстат за кандидат, регистриран в България, а за чуждестранните лица - лицата, съгласно удостоверението за актуално състояние.  „*Упълномощен представител*“ на кандидат може да бъде всяко лице, различно от законния представител, упълномощено по следния начин:   * Адвокат – с писмено изрично пълномощно; * Друго лице/други лица – с писмено изрично пълномощно с нотариална заверка на подписа. Същото пълномощно се изисква и в случаите, когато кандидата се представлява ЗАЕДНО от повече от едно лице и конкурсната документация се подава от едното от тях.   \*\*Дефинициите за „законен представител“ и „упълномощен представител“ важат за всички точки от правилника. | В случай че документацията не е подадена от законен или упълномощен представител, се изисква представянето на Пълномощно, което следва да е с дата преди датата на подаване на проектното предложение.  В случай че представеното пълномощно не е съгласно изискванията или изобщо не е представено в указания срок, проектното предложение **се отхвърля.** |
| **3.** | Вслучаите, когато се представят допълнителни документи на език, различен от български, е необходимо да се представят с превод на български език от кандидата. | В случай че не е представен превод от кандидата на някой от документите - се изисква.  Ако при поискване не бъде представен в определения срок, проектното предложение **се отхвърля**. |
| **4.** | Приложена е **Апликационна форма на проекта с превод на български език** от кандидата, подадена пред Секретариата на Еврика. | В случай че липсва превод, се **изисква да бъде представен допълнително.**  Ако не е представен съгласно изискванията и в определения срок, проектното предложение **се отхвърля.** |
| **5.** | **Заложената продължителност** на проекта в Апликационната форма на проекта, подадена пред **Секретариата на Еврика** **е еднаква със заложената в Апликационната форма на проекта, подадена чрез СУНИ/ИСУН пред Националния иновационен фонд.** | В случай че проектното предложение не отговаря на посоченото изискване за съответствие на заложената продължителност на проекта в Апликационната форма пред Секретариата на Еврика и подадената чрез СУНИ/ИСУН пред Националния иновационен фонд, проектното предложение **се отхвърля**. |
| **6.** | **Приложено е Приложение № 1 – Бюджет на научно - изследователски и развоен проект (по образец), представено във формат Мicrosoft/MS/Excel.** | В случай, че липсва **Приложение 1** - **проектното предложение се изисква.**    **Ако попълнената информация в Приложение 1 касаеща бюджета на кандидата не отговаря на заложеното в** Системата за управление на националните инвестиции (СУНИ)/Информационната система за управление и наблюдение на средствата от ЕС (ИСУН) **– изисква се представянето на Приложение 1, съдържащо еднаква информация, като заложената в СУНИ/ИСУН.**  При непредставяне или непредставяне съгласно изискванията и в определения срок, **проектното предложение се отхвърля и не подлежи на последваща оценка.**  *При проверката за административно съответствие, Фондът не следи дали са попълнени данни на бюджета с изключение на:* ***общите разходи и БФП за целия проект****. Ако не са попълнени цитираните данни, се изисква представянето на Приложение 1 във формат Мicrosoft /MS/Excel*.  Ако при поискване не бъде представено Приложение 1 в определения срок или отново не е представено съгласно изискванията, **проектното предложение се отхвърля и не подлежи на последваща оценка.** |
| **7.** | **Приложен е превод на български език от кандидата на Споразумението за консорциум за изпълнение на проекта – Приложение 2** | В случай, че липса **превод, изисква се.**  Ако не е представено съгласно изискванията и в определения срок, проектното предложение **се отхвърля.** |
| **8.** | **Приложено е Приложение № 3 – Декларация за държавни/минимални помощи и финансиране/ нефинансиране от други източници,** попълнена по образец и **подписана от лице с право да представлява кандидата.**  В случаите, когато кандидатът се представлява заедно от няколко физически лица, **декларацията се подписва от всяко от тях.**  В Декларация за държавни/минимални помощи и финансиране/нефинансиране от други източници се декларират актуални данни до датата на подаване на проектното предложение.  \* Фондът извършва служебна проверка на декларираните обстоятелства в публичната част на: Модула за прозрачност на ЕК <https://webgate.ec.europa.eu/competition/transparency/public/search/home/>,  на ИС РМП <https://minimis.minfin.bg/ReportBulstat.aspx>  и на новия регистър на ЕК за минимални помощи eAid Register <https://aid-register.ec.europa.eu/home> | В случаите, при които декларацията не е представена и/или не е подписана от всяко от лицата с право да представляват кандидата, и/или не е датирана, и/или не е попълнена съгласно образеца, се **изисква да бъде представена допълнително**.  Ако при поискване не се представи в определения срок или съгласно изискванията, **проектното предложение се отхвърля и не подлежи на последваща оценка.** |
| **9.** | **Приложено е Приложение № 4 -** **Декларация за обстоятелства по чл. 3 и чл. 4 от Закона за малките и средните предприятия, подписана от лице с право да представлява кандидата.**  В случай че кандидатът по проекта ползва статут на МСП, се представя Декларация за обстоятелства по чл. 3 и чл. 4 от Закона за малките и средните предприятия.  В случаите, когато кандидатът се представлява заедно от няколко физически лица, **декларацията се подписва от всяко от тях.**  В Декларацията за обстоятелства по чл. 3 и чл. 4 от Закона за малките и средните предприятия (Приложение № 4) се декларират актуални данни до датата на подаване на проектното предложение. | 1. В случай че **липсва** Декларация за обстоятелства по чл.3 и чл.4 от Закона за малките и средните предприятия от кандидата, **се изисква да бъде представена допълнително**.  При непредставяне на декларацията съгласно указанията, **проектното предложение се отхвърля и не подлежи на последваща оценка.**  2. В случай, че декларацията не е подписана от лице с право да представлява кандидата, и/или не е датирана, и/или не е попълнена съгласно образеца, **се изисква да бъде представена допълнително**. В тези случаи Фондът не е длъжен да извършва проверка на декларираните данни.  При непредставяне на декларацията съгласно указанията, **проектното предложение се отхвърля и не подлежи на последваща оценка.**  3. В случай на констатирани несъответствия в декларираните данни при служебната проверка от съответното длъжностно лице, се изискват разяснения и/или нова декларация. Ако не се представят разяснения и/или нова декларация съобразно указанията, **проектното предложение се отхвърля и не подлежи на последваща оценка.**  4. Когато при проверката на декларираните обстоятелства са необходими още данни или разяснения/документи (извън посочените в изискванията за административно съответствие), същите ще бъдат изискани с цел извършване на проверка на декларираните обстоятелства. Ако не се представят изисканите документи, **проектното предложение се отхвърля и не подлежи на последваща оценка.**  Искането по т. 3 и т. 4 може да бъде отделно от другите искания за допълнителни документи.  Ако при поискване Декларацията и/или разясненията не се представят в определения срок или декларацията отново не е представена в съответствие с изискванията, **проектното предложение се отхвърля и не подлежи на последваща оценка**.  Оценката за статута на предприятието (микро/малко/средно) се прави на база представените документи/разяснения, изискани в рамките на процедурата за кандидатстване и публично достъпната информация в Търговския регистър.  По преценка на финансиращия орган и при необходимост могат да бъдат използвани други публични регистри, правно-информационни системи, информация от други публични органи, информация, с която разполага Фонда. |
| **10.** | **Приложено е Приложение – № 4.1. - Справка за обобщени параметри на предприятието**, в случай че **кандидатът** по проекта ползва статут на МСП и е свързано предприятие/предприятие-партньор по смисъла на ЗМСП.  Приложена е Справка за обобщени параметри на предприятието (Приложение **– № 4.1.**) **за кандидата,** попълнена по образец и подписана от лице с право да представлява кандидата.  В случаите, когато кандидатът се представлява заедно от няколко физически лица, декларацията се подписва от всяко от тях.  В справката се попълват данни за последната приключила финансова година. В справката следва да бъдат вписани със съответните данни (персонал, оборот, активи) за всяко едно свързано предприятие и/или предприятие – партньор.  В Справка за обобщени параметри на предприятието (Приложение № 4.1.) от кандидата, се декларират актуални данни до датата на подаване на проектното предложение. | Проверката на справката се извършва едновременно с проверка на декларацията по чл. 3 и чл. 4 ЗМСП.  В случаите, при които Справката не е представена и/или не е подписана от всяко от лицата с право да представляват кандидата, и/или не е датирана, и/или не е попълнена съгласно образеца, се **изисква** **да бъде представена допълнително**.  Ако не е вписано предприятие-партньор или свързано предприятие (не е попълнена изискуема за попълване графа), изисква се отстраняване на несъответствието и/или разяснения.  Ако при поискване справката и/или разясненията не се представят в указания срок или отново не отговарят по форма и съдържание на изискванията, посочени в този правилник, **проектното предложение се отхвърля и не подлежи на последваща оценка.** |
| **11.** | Предприятията, които съвместно ще изпълняват проекта, **свързани предприятия** ли са по смисъла на Регламент (ЕС) 651/2014 на Комисията от 17 юни 2014г., изменен с Регламент (ЕС) № 2023/1315 на Комисията?  Предприятията, които съвместно ще изпълняват проекта **предприятия-партньори** ли са по смисъла на Регламент (ЕС) 651/2014 на Комисията от 17 юни 2014г., изменен с Регламент (ЕС) № 2023/1315 на Комисията? | Проверката се извършва на база подадената Декларация **за обстоятелства по чл. 3 и чл. 4 от Закона за малките и средните предприятия, като** ако отговорът на първия или втория въпрос е „да“, **надбавка за сътрудничеството между тези предприятия не се начислява.** |
| **12.** | Приложено е **Приложение № 5 - Декларация за обстоятелствата за допустимост по чл. 18 и чл. 20 от Актуализираните ПУСНИФ за кандидата, попълнена по образец и подписана от лице с право да представлява** кандидата.  В случаите, когато кандидатът се представлява заедно от няколко физически лица, **декларацията се подписва от всяко от тях.**  В Декларация за обстоятелствата за допустимост по чл. 18 и чл. 20 от Актуализираните ПУСНИФ – Приложение № 5 се декларират актуални данни до датата на подаване на проектното предложение. | В случаите, при които декларацията не е представена и/или не е подписана от всяко от лицата с право да представляват кандидата, и/или не е датирана, и/или не е попълнена съгласно образеца, се **изисква да бъде представена допълнително**.  Ако при поискване не се представи в определения срок или съгласно изискванията, **проектното предложение се отхвърля и не подлежи на последваща оценка.** |
| **13.** | Приложено е **Приложение № 6 - Декларация за обстоятелствата по чл. 4, ал. 3 от Актуализираните ПУСНИФ** за всеки кандидат - организация за научни изследвания и разпространение на знания.  Декларацията следва да е попълнена по образец и подписана от законния представител на кандидата.  В Декларация за обстоятелствата по чл. 4, ал. 3 от Актуализираните ПУСНИФ - Приложение № 6 се декларират актуални данни до датата на подаване на проектното предложение. | В случаите, при които декларацията не е представена и/или не е подписана от всяко от лицата с право да представляват съответния кандидата, и/или не е датирана, и/или не е попълнена съгласно образеца се **изисква да бъде представена допълнително**.  Ако при поискване не се представи в определения срок или съгласно изискванията, **проектното предложение се отхвърля и не подлежи на последваща оценка.** |
| **14.** | Приложено е **Приложение № 7 - Декларация за осигуряване на финансиране на проект,** с която доказва финансовия си капацитет, попълнена по образец и подписана от **лице с право да представлява** кандидата.  В случаите, когато кандидат се представлява заедно от няколко физически лица, **декларацията се подписва от всяко от тях.**  В Декларация за осигуряване на финансиране на проект (Приложение № 7), се декларират актуални данни до датата на подаване на проектното предложение. | В случаите, при които декларацията не е представена и/или не е подписана от всяко от лицата с право да представляват кандидата, и/или не е датирана, и/или не е попълнена съгласно образеца, се **изисква да бъде представена допълнително**.  Ако при поискване не се представи в определения срок или съгласно изискванията, **проектното предложение се отхвърля и не подлежи на последваща оценка.** |
| **15.** | Приложено е **Приложение № 8 - Декларация за липса на задължения по чл. 162, ал. 2, т. 1 от ДОПК и за даване на съгласие данните на кандидата да бъдат предоставени от НАП по служебен път,** попълнена по образец и подписана от лице с право да представлява кандидата.  В случаите, когато кандидат се представлява заедно от няколко физически лица, **декларацията се подписва от всяко от тях.**  В Декларация за липса на задължения по чл. 162, ал. 2, т. 1 от ДОПК и за даване на съгласие данните на кандидата да бъдат предоставени от НАП по служебен път (Приложение № 8), се декларират актуални данни до датата на подаване на проектното предложение. | В случаите, при които декларацията не е представена и/или не е подписана от всяко от лицата с право да представляват кандидата, и/или не е датирана, и/или не е попълнена съгласно образеца, се **изисква да бъде представена допълнително**.  Ако при поискване не се представи в определения срок или съгласно изискванията, **проектното предложение се отхвърля и не подлежи на последваща оценка.** |
| **16.** | Приложено е **Приложение № 9 -** Декларация за **съгласие за предоставяне на данни от НСИ на Националния иновационен фонд по служебен път**, попълнена по образец и подписана от лице с право да представлява кандидата.  В случаите, когато кандидат се представлява само заедно от няколко физически лица, **декларацията се подписва от всяко от тях.** | В случай, че липсва, се **изисква да бъде представена допълнително.**  Ако не бъде представено в определения срок и съгласно изискванията, **проектното предложение се отхвърля и не подлежи на последваща оценка.** |
| **17.** | Приложен е Документ за създаване на Организациите за научни изследвания и разпространение на знания, както и Устав/Правилник за дейността и функционирането на организацията или друг еквивалентен документ (само ако организацията няма устав или правилник, съгласно законодателството, което, регламентира дейността й) уреждащ дейността и функциите на организацията във формат Portable Document Format (PDF).  ***\**Документ на чужд език сe представя в превод на български език от кандидата.**  ***В случай че кандидатът е регистриран по Закона за търговския регистър и посочените документи са публикувани в Търговския регистър, към датата на подаване на проектното предложение, документите не се прилагат, като за обстоятелствата се извършва служебна проверка в Търговския регистър.*** | В случай, че документът липсва**, се изисква допълнителното му представяне.**  Ако не бъде представен в определения срок или съгласно изискванията, **проектното предложение се отхвърля и не подлежи на последваща оценка.**  В случай, че не е в изискуемия формат или съгласно изискванията, се **изисква да се представи допълнително**.  В случай че не е представен в превод на български език от кандидата, то същия се изисква.  Ако не бъде представен в определения срок или съгласно изискванията, **проектното предложение се отхвърля и не подлежи на последваща оценка.** |

\* Срокът на представяне на допълнителни документи не може да бъде по-малък от 3 работни дни. **Срокът се брои от деня, следващ деня на изпращане на писмото за допълнителни документи чрез** Системата за управление на националните инвестиции (СУНИ)/Информационната система за управление и наблюдение на средствата от ЕС (ИСУН). Конкретният срок се определя в искането за допълнителни документи за цялата сесия и е един и същ за всички кандидати.

\*\* Проверката относно декларираните обстоятелства по точки от 9 до 11 се извършва от юрист.

***В случай, че в някои от критериите е посочено «НЕ» и това е достатъчно условие за недопустимост на проекта на етап административно съответствие, не се извършва проверка в раздел «Б».***

|  | **Раздел Б: Допустимост на кандидата и разходите** | **Последващи действия при несъответствие на изискванията за допустимост на кандидата и разходите** |
| --- | --- | --- |
|  | Кандидатът е допустим ако:  – е предприятие, юридическо лице, търговец, регистрирано в България по смисъла на Търговския закон  или  – е организация за научни изследвания и разпространение на знания, регистрирана в България. | В случай че проектното предложение не отговаря на посоченото изискване, то то **се отхвърля и не подлежи на последваща оценка.** |
|  | Когато кандидатът е водещ партньор по проекта, то той е допустим ако отговаря кумулативно на следните условия:   * кандидатът е малко или средно предприятие; * работи в сферата на научноизследователската и развойна дейност.   \* Посоченото изискване важи единствено за български участник, който е водещ партньор по проекта. | В случай че проектното предложение не отговаря на посоченото изискване (когато кандидатът е водещ партньор), то то **се отхвърля и не подлежи на последваща оценка.** |
|  | Кандидатът - не е предприятие в затруднено положение. **Предприятие в затруднено положение** е това предприятие, при което:  а) в случай на дружество с ограничена отговорност (което не е МСП, което съществува по-малко от три години или за целите на допустимостта за помощите за рисково финансиране, МСП, което е извършило своята първа търговска продажба преди най-много 7 години и което отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност“ се разбира по-специално видовете дружества, посочени в Приложение I към Директива 2013/34/ЕС на Европейския парламент и на Съвета относно годишните финансови отчети, консолидираните финансови отчети и свързаните доклади на някои видове предприятия, а понятието „акционерен капитал“ включва, когато е уместно, премии от акции;  б) в случай на дружество, при което поне някои съдружници носят неограничена отговорност за задълженията на дружеството (което не е МСП, което съществува по-малко от три години или, за целите на допустимостта за помощите за рисково финансиране, МСП, което е извършило своята първа търговска продажба преди най-много 7 години и което отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на дружеството“, се разбира по-специално типовете дружества, посочени в Приложение II към Директива 2013/34/ЕС;  в) когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори;  г) когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране;  д) когато предприятието не е МСП и през последните две години:  1) съотношението задължения/собствен капитал на предприятието е било по-голямо от 7,5 и  2) съотношението за лихвено покритие на предприятието, изчислено на основата на EBITDA, е било под 1,0.  Настоящия критерии се прилага чрез дерогация за предприятия, които не са били в затруднено положение към 31 декември 2019 г., но са станали предприятия в затруднено положение през периода от 1 януари 2020 г. до 31 декември 2021 г.  Предприятията, които са се превърнали в предприятия в затруднено положение вследствие на пандемията от COVID-19, следва да продължат да отговарят на условията за помощ съгласно Регламент (ЕС) № 651/2014 за ограничен период от време, а именно от 1 януари 2020 г. до 31 декември 2021 г.  \*За преценката по настоящата точка кандидатите декларират наличието или не на факти и обстоятелства в декларациите по образец, за което носят отговорност за верността на декларираното. Фондът извършва служебна проверка за верността им чрез проверка на финансовите отчети на кандидата. | В случай че проектното предложение не отговаря на посоченото изискване, то то **се отхвърля и не подлежи на последваща оценка.** |
|  | Кандидатът не е предприятие, срещу което е издадено разпореждане за възстановяване, вследствие на предходно решение на Европейската комисията, с което помощта се обявява за неправомерна и несъвместима с вътрешния пазар, с изключение на схемите за помощ за отстраняване на щети, причинени от някои природни бедствия.  (Обстоятелството се удостоверява чрез декларациите за допустимост на кандидата и проверка в Публичния регистър на Европейската комисия (<http://ec.europa.eu/competition/elojade/isef/index.cfm?clear=1&policy_area_id=3>): проверка по вид решение – отрицателно решение с възстановяване. | В случай че проектното предложение не отговаря на посоченото изискване, то то **се отхвърля и не подлежи на последваща оценка.** |
|  | Посочената в Апликационната форма в СУНИ/ИСУН **продължителност на проекта е до 36 месеца;** | В случай че проектното предложение не отговаря на посоченото изискване, то то **се отхвърля и не подлежи на последваща оценка.** |
| **6.** | Проектът не съдържа класифицирана информация съгласно Закона за защита на класифицираната информация. | В случай че проектното предложение не отговаря на посоченото изискване, то **се отхвърля и не подлежи на последваща оценка.** |
| **7.** | Размерът на исканата безвъзмездна финансова помощ не превишава левовата равностойност на 100 000 евро. | В случай че проектното предложение не отговаря на посоченото изискване, то **се отхвърля и не подлежи на последваща оценка.** |
| **8.** | Безвъзмездната финансова помощ има стимулиращ ефект за проекта.  Приема се, че БФП ще има стимулиращ ефект когато заявлението за участие съдържа поне следната информация:  а) наименование и големина на предприятието;  б) описанието на проекта;  в) продължителността на проекта, включително неговата начална и крайна дата;  г) местонахождение на проекта;  д) списък с разходите по проекта (представен е бюджет – Приложение 1 с разходите по проекта);  е) вид на необходимата помощ (в случая безвъзмездни средства) и размера на публичното финансиране, необходимо за проекта. | В случай че проектното предложение не отговаря на посоченото изискване, то **се отхвърля и не подлежи на последваща оценка.** |
|  | Оценката за всички критерии за допустимост се прави на база представените документи/разяснения, изискани в рамките на процедурата за кандидатстване. По преценка на органа и при необходимост могат да бъдат използвани публични регистри, правно-информационни системи, информация от други публични органи, информация, с която разполага органът, извършващ проверката, като в случай на липса на същата в официалните регистри, Фондът има право да изиска от кандидата представянето им. | |